Diari Oficial de la Generalitat Valenciana


Sumari del DOGV 4068, del 21-08-2001 (2001/8005)

RESOLUCIÓ de 31 de juliol de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Consell Superior d'Investigacions Científiques (a través del Centre d'Investigacions sobre Desertificació-CIDE) i la Generalitat Valenciana, sobre caracterització i informació de sòls forestals i lluita contra la desertificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/8005


Data del document
:   31-07-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * desertització
    * contaminació del sòl
    * cooperació administrativa

RESOLUCIÓ de 31 de juliol de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Consell Superior d'Investigacions Científiques (a través del Centre d'Investigacions sobre Desertificació-CIDE) i la Generalitat Valenciana, sobre caracterització i informació de sòls forestals i lluita contra la desertificació. [2001/X8005]
  
Subscrit, després de la tramitació prèvia reglamentària, entre el Consell Superior d'Investigacions Científiques (a través del Centre d'Investigacions sobre Desertificació-CIDE) i la Generalitat Valenciana, el 15 de juny de 2001, un Conveni de col·laboració sobre caracterització i informació de sòls forestals i lluita contra la desertificació, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0442/2001, i que figura com a annex d'aquesta resolució.
  
València, 31 de juliol de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Consell Superior d'Investigacions Científiques (a través del Centre d'Investigacions sobre Desertificació ?CIDE) i la Generalitat Valenciana, sobre caracterització i informació de sòls forestals i lluita contra la desertificació.
  
València, a 15 de juny de 2001
  
Reunits:
  
D'una part, l'Hble Sr Fernando Modrego Caballero, conseller de Medi Ambient, d'acord amb el Decret 6/2000, de 22 de maig, del president de la Generalitat Valenciana (DOGV de 23.05.2000), en nom i representació de la Generalitat Valenciana, facultat per a aquest acte per acord del Govern Valencià de data 22 de maig de 2001.
  
I d'altra part, l'Excm. Sr. Rolf Tarrach Siegel, president del Consell Superior d'Investigacions Científiques (ara en avant CSIC), Organisme Autònom adscrit al Ministeri de Ciència i Tecnologia, actuant en nom i representació d'aquell segons competència que té atribuïda per l'article 15.1 a) i f) de l'Estatut de l'Organisme Autònom Consell Superior d'Investigacions Científiques, aprovat per Reial Decret 1945/2000, d'1 de desembre (BOE de 02.12.2000).
  
Ambdues parts es reconeixen mútuament, en la representació amb què cadascuna intervé amb capacitat legal i competència per a la formalització del present conveni i a l'efecte,
  
Manifesten:
  
Primer
  
Que el 16 de gener de 1995, la Generalitat Valenciana i el Consell Superior d'Investigacions Científiques van subscriure un acord marc de col·laboració. En la clàusula tercera del dit acord, es fixa com a modalitat de col·laboració, l'execució de projectes i programes d'interés comú bé siguen d'investigació, bé de dotació d'equips i infrastructura o d'altres.
  
Segon
  
Que d'acord amb el que disposa la Constitució Espanyola i en l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, la Generalitat Valenciana posseïx competència exclusiva sobre forests i aprofitaments forestals.
  
Tercer
  
Que el Decret 7/2000, de 22 de maig, del president de la Generalitat Valenciana (DOGV núm. 3.755, de 23.05.2000), va assignar a la Conselleria de Medi Ambient les competències en matèria de medi ambient i, en conseqüència, les de forests, aprofitaments i serveis forestals.
  
Quart
  
Que la Conselleria de Medi Ambient per a portar a terme el Pla d'Ordenació Forestal previst en la Llei 3/1993, Forestal, està interessada en l'inventari sobre sòls forestals de la Comunitat Valenciana i que en el disseny de les bases de dades corresponents, així com en l'elaboració del Pla General d'Ordenació Forestal, intervinga personal investigador del Centre d'Investigacions sobre Desertificació (CIDE) del CSIC.
  
De conformitat amb allò que s'ha exposat, acorden la formalització d'aquest conveni, d'acord amb les següents
  
Clàusules:
  
Primera
  
L'objecte d'aquest conveni és la col·laboració entre ambdues institucions per a investigar en la caracterització, evolució i degradació dels sòls forestals de la províncies de Castelló i València de conformitat amb el pla de treball descrit en la clàusula setena d'aquest conveni, així com l'assessorament científic, necessari per a l'elaboració del Pla General d'Ordenació Forestal. Corresponent la investigació al CSIC (a través del seu Centre d'Investigacions sobre Desertificació, CIDE) i a la Generalitat Valenciana, el seu finançament.
  
Aquesta col·laboració es realitza en funció de la modalitat c de la clàusula tercera del citat acord de 16 de gener de 1995.
  
Segona
  
La Conselleria de Medi Ambient autoritzarà la despesa i disposarà el crèdit per un import de 51.146.778 PTA (180.303,63 euros) a càrrec de la línia T3133000 del programa 44.47.087.93, Restauració i Protecció dels Recursos Naturals, a favor del Consell Superior d'Investigacions Científiques (CSIC), Centre d'Investigacions sobre Desertificació - CIDE, tal com figura en la Llei de 12/2000, de 28 de desembre de Pressupostos de la Generalitat Valenciana per a l'exercici 2001 (DOGV núm. 3.907, de 29.12.2000).
  
Tercera
  
L'aportació de la Generalitat Valenciana, amb el límit màxim ressenyat en la clàusula segona, consistirà en el 100% de les actuacions descrites en la clàusula setena, previ certificat de la correcta execució de les activitats realitzades.
  
L'abonament al CSIC es farà de la següent forma:
  
El 40% de l'anualitat s'abonarà a la firma del conveni.
  
Si durant el primer semestre de l'any, el Centre d'Investigacions sobre Desertificació (CIDE) presenta una memòria parcial del treball realitzat, clàusula setena, apartat 7.1, així com els justificants de la despesa ocasionada, es pagarà el 20% de la totalitat de l'ajuda.
  
El 40% restant s'abonarà a la presentació de la memòria global del treball realitzat, i dels justificants de la despesa ocasionada, com molt tard abans de l'1 de desembre del 2001.
  
Les memòries i informes seran subscrits pel senyor Juan Sánchez Díaz, com responsable científic.
  
El pagament es realitzarà previ certificat de les despeses ocasionades per a la realització de l'activitat, expedida pel responsable de comptabilitat que corresponga del CSIC.
  
Aquesta justificació serà aprovada pel director general de Recursos Forestals de la Conselleria de Medi Ambient.
  
Els ingressos al CSIC, es realitzaren al compte obert al seu nom en el Banc d'Espanya amb el número 9000/0001/20/456348179.1
  
Quarta
  
La Direcció General de Recursos Forestals de la Conselleria de Medi Ambient, expedirà un certifi cat acreditatiu de l'entrega dels informes presentats pel CSIC. Una vegada revisats, es remetrà al CSIC, certificats de conformitat o disconformitat amb aquests.
  
Cinquena
  
Les dades i informes obtinguts durant la realització del projecte així com els resultats finals tindran caràcter confidencial no podent ser publicats o divulgats sense autorització prèvia arreplegada per escrit de cada una de les parts. Les conclusions obtingudes, una vegada confirmades, podran ser objectes de publicacions en què han de figurar les entitats i persones que han intervingut en el treball, tant de camp com de laboratori, fent menció a aquest conveni.
  
Sisena
  
El present conveni entrarà en vigor el dia 1 de gener del 2001, i la seua durada s'estendrà fins al 30 de desembre de l'any 2001.
  
Setena
  
L'objecte dels treballs desenvolupats pel CIDE és la investigació de la desertificació, informació i caracterització dels sòls forestals valencians, així com l'aportació de la cartografia temàtica ambiental existent en suport informàtic i l'assessorament per a la redacció del Pla General d'Ordenació Forestal, amb els següents apartats:
  
7.1 Caracterització dels sòls forestals de la província de València.
  
7.2 Caracterització dels sòls forestals de la província de Castelló.
  
7.3 Mapa de degradació de sòls de la Comunitat Valenciana.
  
7.4 Zonificació, estudi i seguiment de la Desertificació.
  
7.5 L'assessorament científic, necessari per a l'elaboració del Pla General d'Ordenació Forestal.
  
7.6 El CIDE assessorarà a la Conselleria de Medi Ambient en matèria de sòls. Especialment emetrà informes, dictàmens o altres documents relacionats amb ells que se sol·liciten.
  
Huitena
  
L'incompliment del que establix el present conveni per alguna de les parts, facultarà a l'altra per a optar per la resolució del conveni prèvia audiència de la part que haja incomplit.
  
Novena
  
Aquest conveni té naturalesa administrativa i, estant exclosa l'aplicació directa de la legislació general i de contractació administrativa, es regirà per les seues pròpies normes i en el no previst, supletòriament, pels principis de la dita legislació i els generals de l'ordenament jurídic administratiu.
  
I perquè conste, en prova de conformitat les parts signen el present document, en triple versió exemplar i a un sol efecte en el lloc i data indicats en l'encapçalament.
  
El conseller de Medi Ambient: Fernando Modrego Caballero.
  
El president del CSIC: Rolf Tarrach Siegel.